*A Educación de* *Aquiles* *por Quirón*, fresco de Herculano, século I (Museo Archeolóxico Nacional, Nápoles).
Segundo a mitoloxía grega, **Quirón** (do grego: *Χείρων*; "man") era o centauro superlativo, considerado como o "máis sabio e xusto de tódolos centauros".

Traxectoria
-----------

Quirón, Peleo e Aquiles de neno.
Quirón foi notable en toda a mitoloxía grega pola súa natureza de coidador da xuventude. As súas habilidades persoais tenden a coincidir coas do seu pai adoptivo Apolo, quen ensinou ó xove centauro a arte da medicina, as herbas, a música, o tiro con arco, a caza, a ximnasia e a profecía, e fíxoo elevarse por enriba da súa natureza bestial. Quirón era coñecido polos seus coñecementos e a súa habelencia na medicina, e a el atribúeselle o descubrimento da botánica e da farmacia, a ciencia das herbas e a medicina.

Como os sátiros, os centauros eran coñecidos por ser salvaxes, luxuriosos, bebedores, violentos estando intoxicados e polo xeral delincuentes sen cultura. Quirón, pola contra, era intelixente, civilizado e amable, xa que non estaba directamente relacionado cos outros centauros pola súa liñaxe. Era o fillo do titán Cronos e da oceánide Filira, sendo posiblemente irmán de Dolops e Aphrus, o devanceiro e epónimo dos Aphroi, ou os africanos. Quirón viviu principalmente no monte Pelión; alí casou coa ninfa Cariclo, con quen tivo tres fillas, Hipe (tamén coñecida como Melanipe, que quere dicir "égua negra" ou Euipe, "égua boa"), Endeide e Ociroe, e un fillo, Caristo. Unha fonte diferente sinala a Aristaeo como o seu fillo.

Como os outros centauros, Quirón foi expulsado posteriormente polos lápitas do seu fogar; porén, ofrecéronse sacrificios na súa honra polos magnesios até un período moi tardío, e a familia dos Cheironidae desa zona, que se distinguiron polo seu coñecemento na medicina, foron considerados os seus descendentes.

Notas
-----

1. ↑  Definicións no *Dicionario da Real Academia Galega* e no Portal das Palabras para *centauro*.
2. ↑  Comparado cos dáctilos, "dedos", antigos mestres da arte da metalurxia e sanadores máxicos.
3. ↑  Homero. *Ilíada, Libro 11.831*
4. ↑  Xenofonte de Atenas. *Cynegeticus.* 1; Filóstrato. *Heroicus. 9, Icon.* ii. 2; Píndaro. *Píticas, 9.65.*
5. 1 2  Plinio o Vello. *Naturalis Historia, Libro 7.56.3*
6. ↑  Homero, *Ilíada* xi.831.
7. ↑  Hixinio. *Poeticon Astronomicon, 2.38.1 ff*
8. ↑  Escolio e Apolonio de Rodas, *Argonautica* 2.1235 citando a Ferecides de Atenas
9. ↑  Hyginus, *Fabulae*, Preface
10. ↑  Suda s.v. *Aphroi*
11. ↑  Lírica grega IV: Baquílides, *Fragmento 45 (de Escolio en Apolonio de Rodas)*
12. ↑  Plutarco. *Symposiacs.* iii. 1 ; Müller, *Orchom.* p. 249.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Quirón Modificar a ligazón no Wikidata*** |

### Bibliografía

* William Smith. *Dictionary of Greek and Roman Biography and Mythology*. *s.v. Cheiron.* Londres (1848)

|  |  |
| --- | --- |
| Control de autoridades | 
* Wd: Q183417
* WorldCat
* VIAF: 54949175
* BMT: 57611
* BNF: 150827912
* CERL: cnp00545549
* EBID: ID
* GND: 11903588X
* IMDb: ch0045368
* SUDOC: 165044357
* Theoi: KentaurosKheiron
* Treccani: chirone

 |